Ssabasajja Kabaka wa Buganda, Ronald Muwenda Mutebi II, yebaziizza Katonda olw’okumusobozesa okuweza emyaka 25 ku Namulondo ng’alamula Obuganda nga n’Abaganda bamwesiga. Omukolo ogw’okwebaza gwabadde ku Kkanisa ye Namirembe nga August 26 2018. Omukolo guno gwakulembeddwamu Omulabirizi Wilberforce Kityo Luwakira.
Ku mukolo guno era, Kabaka yebaziizza Katonda olw’obufumbo bwabwe ne Nabagereka Sylivia Nagginda obuwezeezza emyaka 19 bweddu. Kabaka Mutebi yafunira Obuganda Nabagereka mu 1999.
Omukolo ogw’ekitiibwa guno, gwetabiddwako ab’olulyo Olulangira, Namasole Magret Siwoza, Abataka abakulu abobusolya, ba Minisita be Mengo, abaami ab’Amasaza n’abakiise mu Lukiiko olukulu olwa Buganda.
lug_Latn lug_Latn lug_Latn